پرزیدنت رجب طیب اردوغان ایرانین تورکیه‌نین هم قونشوسو هم ده ایستراتژی طرفداشی اولدوغونو سؤیله‌دی.
اردوغان BRIC (برزیل، روسیا، هندوستان، چین و جنوبی افریقا) ذیروه ییغینجاغیندا ایشتیراک ائتمک اوچون یولا دوشمزدن اول آنکارا اسنبوغا هاوا لیمانیندا ژورنالیست‌لرین سوال‌لارینی جاوابلاندیریب.
اردوغان ژورنالیست‌لرین "تورکیه‌نین ایرانا قارشی تحریم لر ایله علاقه‌لی موضعی نجه‌دیر؟" سوالینا جاوابن دئییب کی، امریکا نئجه بیر ایستراتژی طرفداشیمیز، نئجه مودل طرفداشیمیزدیر کی، بیزیم دیگر ایستراتژی طرفداش‌لاریمیزلا علاقه‌لریمیزی کسمییمیزی ایستییر، بو، بیزیم اؤلکه‌لر آراسینداکی موستقیل‌لیک آنلاشیمیزا ضیددیر. هم قونشوموز، هم ایستراتژی طرفداشیمیز اولاجاق…بیز اونلاردان ائله محصول‌لار آلیریق کی، آلمادیغیمیز زامان منیم اؤلکه‌مین خاریجی سیاستینده نلر باش وئره‌جک؟ بیز بون‌لاری امریکانین سابیق پرزیدنتی حؤرمت‌لی باراک اوبامایا دا اساساً سؤیله‌دیک. حاضردا دا عینی شئی‌لری دئییریک. ایندی یئنه بون‌لارین دیله گتیریلمه‌سی بیزی اینجی‌دیر. ایندیدک حؤرمت‌لی پرزیدنت مثبت موضع اورتایا قویدو. بونون داوام ائدجگینه اینانیرام. رسمی‌لریمیز واجیب اولان گؤروش‌لری کئچیریب قاییتدی‌لار. سهو آددیم‌لارین آتیلمایاجاغینا اومید ائدیرم.
